**Ministru kabineta rīkojuma projekta “Peldvietu un jahtu ostu atbilstības novērtējuma komisija”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Peldvietu un jahtu ostu atbilstības novērtējuma komisija” (turpmāk – projekts) mērķis ir aktualizēt šobrīd spēkā esošo Ministru kabineta 2006. gada 25. janvāra rīkojumu Nr. 44 “Par peldvietu un jahtu ostu atbilstības novērtējuma komisiju” (turpmāk – rīkojums). Projekts paredz atjaunojot peldvietu un jahtu ostu atbilstības novērtējuma komisijas (turpmāk – komisija) uzdevumus, par komisijas priekšsēdētāju noteikt citu Vides aizsardzības un reģionālās attīstības ministrijas (turpmāk – VARAM) pārstāvi un paplašināt komisijas sastāvu. Komisijas galvenais uzdevums ir katru gadu izvērtēt Latvijas peldvietu un jahtu ostu atbilstību Zilā karoga piešķiršanas kritērijiem un izvirzīt kandidātus, kuri var pretendēt uz Zilā karoga saņemšanu. Projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides politikas pamatnostādnēs 2014. – 2020. gadam definēts politikas mērķis – nodrošināt labu ūdeņu stāvokli un to ilgtspējīgu izmantošanu – piešķirto Zilo karogu skaits ir viens no rezultatīvajiem rādītājiem. Valsts ilgtermiņa tematiskajā plānojumā Baltijas jūras piekrastes publiskās infrastruktūras attīstībai (apstiprināts ar Ministru kabineta 2016. gada 17. novembra rīkojumu Nr. 692 “Par Valsts ilgtermiņa tematisko plānojumu Baltijas jūras piekrastes publiskās infrastruktūras attīstībai”) Zilā karoga peldvietas/Zilā karoga jahtu ostas, skaits – stratēģiskais indikators rīcības virziena R.1.3. “Veicināt piekrastes dabas un kultūras mantojuma pieejamību visām sabiedrības grupām, ievērojot universālā dizaina principus” sasniegšanai. Zilā karoga iniciatīva veicina plāna “Pasākumu programma laba jūras vides stāvokļa panākšanai 2016.  – 2020. gadā” (apstiprināts ar Ministru kabineta 2016. gada 12. jūlija rīkojumu Nr. 393 “Par plānu "Pasākumu programma laba jūras vides stāvokļa panākšanai 2016. – 2020. gadā”) nosprausto jūras vides mērķi JVM6 – cietie atkritumi nerada nevēlamu ietekmi uz jūras ekosistēmu.Līdz ar to projekts nepieciešams, lai, sadarbojoties vairāku nozaru institūcijām, nodrošinātu komisijas darbību. Ir nepieciešams aktualizēt šobrīd spēkā esošo rīkojumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zilais karogs ir pasaules populārākais tūrisma ekosertifikāts. Tas tiek piešķirts trijās kategorijās –peldvietām, jahtu ostām un individuālajām jahtām[[1]](#footnote-2). Latvijā Zilais karogs tiek piešķirts divās kategorijās: peldvietas un jahtu ostas. Zilo karogu programmu organizē Starptautiskais Vides izglītības fonds (turpmāk – FEE *International*). Latvijā oficiālais FEE *International* biedrs un nacionālais pārstāvis ir Vides izglītības fonds (turpmāk – VIF). Par nacionālo pārstāvi var kļūt privāta, bezpeļņas nevalstiskā organizācija, ko atzinis FEE *International.* Lai nodrošinātu neatkarīgu un pilnvērtīgu izvērtēšanu, Zilā Karoga pieteikumi tiek vērtēti divos līmeņos – nacionālajā un starptautiskajā[[2]](#footnote-3). Saskaņā ar FEE *International* noteikumiem par procedūru[[3]](#footnote-4), Latvijā ir jānodibina nacionālā komisija, kas pārstāv dažādas sabiedrības interešu grupas un veicina programmas attīstību nacionālā līmenī. Projekts nosaka komisijas izveidošanu, tās uzdevumus un sastāvu. Komisijas galvenais uzdevums ir katru gadu izvērtēt Latvijas peldvietu un jahtu ostu atbilstību Zilā karoga piešķiršanas kritērijiem un izvirzīt kandidātus, kuri var pretendēt uz Zilā karoga saņemšanu. 2018. gadā apritēja 20 gadi, kopš Latvija iesaistījās Zilo karogu kustībā. Attīstoties Zilo karogu kustībai, ir mainījušies arī komisijas uzdevumi, jo kopš 2006. gada ir panākts liels progress Zilo karogu kustības ieviešanā un īstenošanā. Zilā karoga sertifikāts norāda ne tikai uz izcilu peldūdens kvalitāti peldvietā, bet arī vides izglītības īstenošanu pašvaldībā, ilgtspējīgu pludmales apsaimniekošanu, pludmales pieejamību un drošību. Arvien lielāka nozīme Zilā karoga atbilstības kritērijos tiek pievērsta jūru piesārņojošiem atkritumiem, to monitoringam un rīcībai to samazināšanā. Projekts aktualizē rīkojumā komisijai iepriekš noteiktos uzdevumus. Komisijas sastāvu nosaka FEE *International* vadlīnijas[[4]](#footnote-5). Minētās vadlīnijas paredz, ka komisijā darbojas pārstāvji no: vides ministrijas, veselības ministrijas, tūrisma ministrijas, pašvaldību asociācijas, nacionālās burāšanas asociācijas, pludmaļu apsaimniekošanas asociācijas, jahtu ostu pārvaldības asociācijas, nacionālās glābēju asociācijas, izglītības jomas eksperts, nacionālais FEE *International* pārstāvis, nevalstiskās organizācijas pārstāvis un citi eksperti. Projekts paredz, ka komisijā ir pārstāvētas visas Latvijā eksistējošās vai līdzvērtīgās institūcijas. Atbilstoši Ministru kabineta 2010. gada 23. marta noteikumu Nr. 271 “Ekonomikas ministrijas nolikums” 5.3.2. apakšpunktam Ekonomikas ministrija izstrādā un īsteno politiku tūrisma nozarē. Ekonomikas ministra pakļautībā esošā tiešās pārvaldes iestāde Latvijas Investīciju un attīstības aģentūra (turpmāk – LIAA) atbilstoši Ministru kabineta 2012. gada 11. decembra noteikumu Nr. 857 “Latvijas Investīciju un attīstības aģentūras nolikums” 2. punktam cita starpā īsteno tūrisma attīstības valsts politiku.Valsts ugunsdzēsības un glābšanas dienests (turpmāk – VUGD) ir Iekšlietu ministrijas padotībā esoša valsts pārvaldes iestāde, kas saskaņā ar Ministru kabineta 2010. gada 27. aprīļa noteikumu Nr. 398 “Valsts ugunsdzēsības un glābšanas dienesta nolikums” 3.1. apakšpunktu īsteno valsts politiku ugunsdrošības, ugunsdzēsības, civilās aizsardzības un vienotā ārkārtas palīdzības izsaukumu numura “112” darbības jomā. Saskaņā ar Ministru kabineta 2003. gada 29. aprīļa noteikumu Nr. 242 “Satiksmes ministrijas nolikums” 1. punktu Satiksmes ministrija ir vadošā valsts pārvaldes iestāde transporta nozarē, kas ietver jūrniecības apakšnozari. Vienlaicīgi, attīstoties Zilā karoga vērtēšanas kritērijiem, arvien lielāka nozīme tiek piešķirta drošībai uz ūdeņiem. 2009. gadā Latvijā tika nodibināta biedrība “Latvijas Pludmales Glābēju Asociācija” (turpmāk – LPGA), kas ir starptautiski atzīta glābēju asociācija. LPGA ir vienīgais oficiālais [*International Life Saving Federation of Europe*](http://www.ilsf.org/) (ILSE) biedrs Latvijā. Atbilstoši ILSE iekšējās kārtības noteikumu 2.2.1. f) punktam šādu statusu var iegūt tikai viena asociācija valstī. LPGA veic peldvietu riska novērtējumu, kādu būtu nepieciešams veikt katrai peldvietai, kas pretendē uz Zilā karoga ekosertifikātu. Projekts papildināts, paredzot, ka nepieciešamības gadījumā dalībai komisijā var pieaicināt arī speciālistus no LPGA. Zilā karoga pretendentu pieteikumu vērtēšana ir tehnisks process, kura laikā tiek izvērtēts pieteikumu saturs un to atbilstība Zilā karoga kritērijiem atbilstoši deleģēto ekspertu profesionālajām jomām. Šobrīd papildus vides aizsardzības un reģionālās attīstības ministram, komisijā VARAM pārstāv arī valsts sekretāra vietniece vides aizsardzības jautājumos un ūdens resursu eksperts, kurš piedalās pieteikumu atbilstības Zilā karoga kritērijiem izvērtēšanā. Ņemot vērā, ka komisijas uzdevumi un pieņemtie lēmumi nav saistīti ar politiskiem lēmumiem, VARAM ieskatā komisijas priekšsēdētāja pienākumus vides aizsardzības un reģionālās attīstības ministra vietā var pildīt valsts sekretāra vietnieks vides aizsardzības jautājumos. Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. un 188. punktu, tā kā grozījumu apjoms pārsniedz pusi no spēkā esošo normu apjoma, ir izstrādātas jauns rīkojuma projekts. |
| 3. | Projekta izstrādē iesaistītās institūcijas un publiskas personas kapitālsabiedrības | VIF |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Projekts fiziskām un juridiskām personām nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv/). |
| 2. | Sabiedrības līdzdalība projekta izstrādē | Projekts un tā anotācija 2019. gada 16. maijā tika publicēts VARAM tīmekļvietnē [http://www.varam.gov.lv/lat/lidzd/ pazinojumi\_par\_lidzdalibas\_iesp/](http://www.varam.gov.lv/lat/lidzd/%20pazinojumi_par_lidzdalibas_iesp/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Viedokļi no sabiedrības pārstāvjiem nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Veselības ministrija (Veselības inspekcija), Ekonomikas ministrija (LIAA), Iekšlietu ministrija (VUGD), Satiksmes ministrija, Latvijas Pašvaldību savienība, Daugavpils Universitātes aģentūras “Latvijas Hidroekoloģijas institūts”, Latvijas Zēģelētāju savienība, VIF un LPGA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav  |

Vides aizsardzības un reģionālās

attīstības ministrs Juris Pūce

Jakovļeva, 67026440

ieva.jakovleva@varam.gov.lv

1. ,2 Starptautiskā FEE rokasgrāmata dalīborganizācijām, 2018 (Foundation for Environmental Education Handbook for Member Organisations, 2018) [↑](#footnote-ref-2)
2. [↑](#footnote-ref-3)
3. Rules of Procedure for Foundation for Environmental Education, 2012 [↑](#footnote-ref-4)
4. The National Blue Flag Jury must consist of all relevant stakeholders connected to the National Blue Flag Programme [↑](#footnote-ref-5)